PT พุ่ง 13% โบรกลั่นผลงานผ่านจุดต่ำสุด ชี้ปี 65 กวาดกำไร 134 ลบ.
PT พุ่งแรง 13% โบรกมองผลงานผ่านจุดต่ำสุดแล้ว คาดปีนี้รายได้โต 2.35 พันลบ. ขณะที่กำไร 134 ลบ. โดยมีแรงหนุนจากความต้องการทำ Digital Transformation และ Cyber Security โดยเฉพาะลูกค้ากลุ่มธนาคาร ประกอบกับคาดว่าลูกค้ากลุ่มธุรกิจโรงแรม และสถานศึกษาจะฟื้นตัวดีขึ้น
PT พุ่งแรง 13% โบรกมองผลงานผ่านจุดต่ำสุดแล้ว คาดปีนี้รายได้โต 2.35 พันลบ. ขณะที่กำไร 134 ลบ. โดยมีแรงหนุนจากความต้องการทำ Digital Transformation และ Cyber Security โดยเฉพาะลูกค้ากลุ่มธนาคาร ประกอบกับคาดว่าลูกค้ากลุ่มธุรกิจโรงแรม และสถานศึกษาจะฟื้นตัวดีขึ้น
31 มี.ค. 2565

ผู้สื่อข่าวรายงานว่า วันนี้ (31 มี.ค. 65) บริษัท พรีเมียร์ เทคโนโลยี จำกัด (มหาชน) หรือ PT ณ เวลา 12:12 น. อยู่ที่ที่ระดับ 6.75 บาท บวกไป 0.80 บาท หรือขึ้นไป 13.45% โดยทำจุดสูงสุดที่ระดับ 7.70 บาท และทำจุดต่ำสุดที่ระดับ 6.00 บาท ด้วยมูลค่าการซื้อขาย 219.45 ล้านบาท

บล.โกลเบล็ก ระบุในบทวิเคราะห์คาดว่า PT แนวโน้มผลประกอบการปี 2565 กลับมาสู่ระดับปกติอีกครั้ง หลังผลประกอบการได้ผ่านจุดต่ำสุดไปแล้ว และมีสัญญาณฟื้นตัวขึ้น ตั้งแต่ไตรมาส 4/2564 โดยมีแรงหนุนจากความต้องการทำ Digital Transformation และ Cyber Security โดยเฉพาะลูกค้ากลุ่มธนาคาร ประกอบกับคาดว่าลูกค้ากลุ่มธุรกิจโรงแรม และสถานศึกษาจะฟื้นตัวดีขึ้น หลังจากได้รับผลกระทบจากการ Lockdown ในปีที่ผานมา
ทั้งนี้ในปี 2565 ประมาณการรายได้ 2,351.0 ล้านบาท เพิ่มขึ้น 11.7% จากงวดเดียวกันของปีก่อน และกำไรสุทธิอยู่ที่ 133.60 ล้านบาท เพิ่มขึ้น 46.5% จากงวดเดียวกันของปีก่อน ตามลำดับ
ดังนั้นประเมินมูลค่าอิงค่าเฉลี่ย PER ย้อนหลัง 3 ปีที่ 13.0 เท่า และคาดหวังอัตราผลตอบแทนเงินปันผลราว 7-8% ต่อปีปรับคำแนะนำจาก “ถือ” เป็น “ซื้อ”